Klementi viib kolm kauplust PTA kaubamärgi alla
Septembrist hakkab kolm Klementi jaeketi kauplustest Eestis tegutsema PTA nime all.
Klementi kauplustest PTA kauplusteks muutuvad poed asuvad Viru keskuses, Kristiine keskuses ja Tartu Lõunakeskuses, teatas Klementi börsile.
Lisaks alustab Klementi seni põhiliselt Skandinaavia turgudel müüdud naisterõivaste kaubamärgi PTA müüki ka Läti ja Leedu turul. PTA nime all hakkavad tegutsema ka Riia kesklinnas asuvad Origo ja Spice keskuste kauplused.
Nimetatud kauplused hakkavad müüma peamiselt PTA rõivakollektsiooni, samas on müügil ka Klementi, MasterCoat ja teiste tuntud kaubamärkide toodangut.